《旧边诗九首 其三 宣府》
清代·方还

万全八驿接神京，上谷千年汉将营。地险旌旗藏杀气，山盘鼓角壮军声。

边歌竟日来红石，铁骑中宵度赤城。谁识兴宁残废后，漠南无计援开平。

作者简介：清广东番禺人，字蓂朔。方殿元子。贡生。家居苏州，与沈德潜等相交厚。四方诗人来苏者，每至方氏广歌堂，赋诗宴饮。有《灵洲集》。